CELEX: 32022R0225
Language: el
Date: 2022-02-17 00:00:00
Title: Κανονισμός (ΕΕ) 2022/225 του Συμβουλίου της 17ης Φεβρουαρίου 2022 για την τροποποίηση του κανονισμού (ΕΚ) αριθ. 314/2004 σχετικά με περιοριστικά μέτρα λόγω της κατάστασης στη Ζιμπάμπουε

18.2.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 38/1
               
            
         ΚΑΝΟΝΙΣΜΟΣ (ΕΕ) 2022/225 ΤΟΥ ΣΥΜΒΟΥΛΙΟΥ
         της 17ης Φεβρουαρίου 2022
         για την τροποποίηση του κανονισμού (ΕΚ) αριθ. 314/2004 σχετικά με περιοριστικά μέτρα λόγω της κατάστασης στη Ζιμπάμπουε
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
         Έχοντας υπόψη την απόφαση (ΚΕΠΠΑ) 2022/227 του Συμβουλίου, της 17ης Φεβρουαρίου 2022, για την τροποποίηση της απόφασης 2011/101/ΚΕΠΠΑ σχετικά με περιοριστικά μέτρα λόγω της κατάστασης στη Ζιμπάμπουε (1),
         Έχοντας υπόψη την κοινή πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 314/2004 του Συμβουλίου (2) θέτει σε εφαρμογή ορισμένα μέτρα που προβλέπει η απόφαση 2011/101/ΚΕΠΠΑ του Συμβουλίου (3), συμπεριλαμβανομένης της δέσμευσης κεφαλαίων και οικονομικών πόρων ορισμένων προσώπων και οντοτήτων λόγω της κατάστασης στη Ζιμπάμπουε.
                  
               
                     (2)
                  
                  
                     Στις 17 Φεβρουαρίου 2022, το Συμβούλιο εξέδωσε την απόφαση (ΚΕΠΠΑ) 2022/227, για την τροποποίηση του άρθρου 10 της απόφασης 2011/101/ΚΕΠΠΑ, για τη διαγραφή τριών προσώπων από τον κατάλογο των προσώπων και οντοτήτων που υπόκεινται σε περιοριστικά μέτρα όπως ορίζεται στο παράρτημα I της απόφασης 2011/101/ΚΕΠΠΑ και για τη διαγραφή του παραρτήματος II της απόφασης 2011/101/ΚΕΠΠΑ που περιλαμβάνει τον κατάλογο των προσώπων για τα οποία έχουν ανασταλεί τα περιοριστικά μέτρα.
                  
               
                     (3)
                  
                  
                     Στις 17 Φεβρουαρίου 2022, ο εκτελεστικός κανονισμός (ΕΕ) 2022/226 της Επιτροπής (4) τροποποίησε αναλόγως το παράρτημα III του κανονισμού (ΕΚ) αριθ. 314/2004.
                  
               
                     (4)
                  
                  
                     Ως εκ τούτου, απαιτείται κανονιστική δράση στο ενωσιακό επίπεδο για να τεθεί σε εφαρμογή η απόφαση (ΚΕΠΠΑ) 2022/227, ιδίως προκειμένου να διασφαλιστεί η ομοιόμορφη εφαρμογή από τους οικονομικούς φορείς σε όλα τα κράτη μέλη.
                  
               
                     (5)
                  
                  
                     Επομένως, ο κανονισμός (ΕΚ) αριθ. 314/2004 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΚ) αριθ. 314/2004 τροποποιείται ως εξής:
            
                        1)
                     
                     
                        στο άρθρο 6, διαγράφεται η παράγραφος 4·
                     
                  
                        2)
                     
                     
                        το παράρτημα IV διαγράφεται.
                     
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 17 Φεβρουαρίου 2022.
            
               
                  Για το Συμβούλιο
               
               
                  Ο Πρόεδρος
               
               J.-Y. LE DRIAN
            
         
         
            (1)  Βλέπε σελίδα 5 της παρούσας Επίσημης Εφημερίδας.
         
            (2)  Κανονισμός (ΕΚ) αριθ. 314/2004 του Συμβουλίου, της 19ης Φεβρουαρίου 2004, σχετικά με περιοριστικά μέτρα λόγω της κατάστασης στη Ζιμπάμπουε (ΕΕ L 55 της 24.2.2004, σ. 1).
         
            (3)  Απόφαση 2011/101/ΚΕΠΠΑ του Συμβουλίου, της 15ης Φεβρουαρίου 2011, σχετικά με περιοριστικά μέτρα λόγω της κατάστασης στη Ζιμπάμπουε (ΕΕ L 42 της 16.2.2011, σ. 6).
         
            (4)  Βλέπε σελίδα 3 της παρούσας Επίσημης Εφημερίδας.